CELEX: 32014D0917
Language: lv
Date: 2014-12-15 00:00:00
Title: 2014/917/ES: Komisijas Īstenošanas lēmums ( 2014. gada 15. decembris ), ar ko nosaka sīki izstrādātus noteikumus Padomes Direktīvas 2000/29/EK īstenošanai attiecībā uz paziņojumiem par kaitīgo organismu klātbūtni un pasākumiem, ko dalībvalstis veikušas vai paredzējušas veikt (izziņots ar dokumenta numuru C(2014) 9460)

17.12.2014   
            
            
               LV
            
            
               Eiropas Savienības Oficiālais Vēstnesis
            
            
               L 360/59
            
         KOMISIJAS ĪSTENOŠANAS LĒMUMS
   (2014. gada 15. decembris),
   ar ko nosaka sīki izstrādātus noteikumus Padomes Direktīvas 2000/29/EK īstenošanai attiecībā uz paziņojumiem par kaitīgo organismu klātbūtni un pasākumiem, ko dalībvalstis veikušas vai paredzējušas veikt
   
      
         (izziņots ar dokumenta numuru C(2014) 9460)
      
   
   
      (2014/917/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 16. panta 4. punktu,
   tā kā:
   
               (1)
            
            
               Paziņojumos par kaitīgo organismu klātbūtni, kā minēts Direktīvas 2000/29/EK 16. panta 1. punktā, vai kaitīgo organismu faktisko vai iespējamo parādīšanos, kā noteikts minētās direktīvas 16. panta 2. punkta pirmajā daļā, būtu jāiekļauj visa informācija, kas ļautu Komisijai un citām dalībvalstīm plānot un īstenot visefektīvāko iespējamo rīcību attiecīgi Savienības vai reģionālā līmenī. Tas ir svarīgi, lai nodrošinātu visaptverošu Savienības teritorijas aizsardzību pret visiem iespējamiem fitosanitārā riska avotiem.
            
         
               (2)
            
            
               Lai varētu ātri reaģēt, daži šo paziņojumu elementi būtu jāiesniedz astoņu darba dienu laikā pēc tam, kad ir apstiprināta kaitīgo organismu klātbūtne vai parādīšanās, ņemot vērā to nozīmīgumu un to, cik ātri tos iespējams iesniegt, un visi nepieciešamie elementi būtu jāiesniedz ne vēlāk kā 30 dienas pēc minētā apstiprinājuma.
            
         
               (3)
            
            
               Lai nodrošinātu, ka Komisija un citas dalībvalstis tiek informētas par visām izmaiņām, dalībvalsts, kura paziņo, pēc iespējas ātrāk atjaunina minētos paziņojumus, ja tā ir saņēmusi jaunu informāciju vai veic jaunus piemērotus pasākumus pēc tam, kad tā ir iesniegusi pieprasīto informāciju.
            
         
               (4)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Paziņojumu saturs
   1.   Paziņojot Komisijai un pārejām dalībvalstīm par jebkura kaitīgā organisma klātbūtni vai parādīšanos, kā minēts Direktīvas 2000/29/EK 16. panta 1. punkta pirmajā daļā, vai par jebkura kaitīgā organisma faktisko parādīšanos, kā norādīts minētās direktīvas 16. panta 2. punkta pirmajā daļā, dalībvalstis iesniedz pielikumā norādīto informāciju.
   2.   Paziņojot Komisijai un pārējām dalībvalstīm par jebkura kaitīgā organisma iespējamo parādīšanos, kā minēts Direktīvas 2000/29/EK 16. panta 2. punkta pirmajā daļā, dalībvalstis attiecīgā gadījumā iesniedz pielikumā norādīto informāciju.
   2. pants
   Paziņojumu iesniegšanas termiņi
   1.   Ne vēlāk kā astoņu darba dienu laikā pēc dienas, kad atbildīgā oficiālā iestāde oficiāli apstiprinājusi kaitīgā organisma klātbūtni vai faktisko parādīšanos, kā minēts Direktīvas 2000/29/EK 16. panta 1. punkta pirmajā daļā un 16. panta 2. punkta pirmajā daļā, dalībvalstis iesniedz paziņojumu, kurā ietverta vismaz tā informācija, kas norādīta pielikuma 1.1., 1.3., 2.1., 2.2., 3.1., 4.1., 5.1., 5.2., 5.6., 6.4. un 8. punktā.
   2.   Ne vēlāk kā 30 darba dienu laikā pēc dienas, kad atbildīgā oficiālā iestāde oficiāli apstiprinājusi kaitīgā organisma klātbūtni vai faktisko parādīšanos, kā minēts Direktīvas 2000/29/EK 16. panta 1. punkta pirmajā daļā un 16. panta 2. punkta pirmajā daļā, dalībvalstis iesniedz paziņojumu, kurā ietverta informācija, kas norādīta tajos pielikuma punktos, kuri nav minēti šā panta 1. punktā.
   3.   Ne vēlāk kā astoņu darba dienu laikā pēc dienas, kad atbildīgajai oficiālajai iestādei radušās aizdomas par kaitīgā organisma parādīšanos, kā minēts Direktīvas 2000/29/EK 16. panta 2. punkta pirmajā daļā, dalībvalstis iesniedz paziņojumu, kurā ietverta vismaz tā informācija, kas norādīta pielikuma 1.1., 1.3., 2.1., 2.2., 3.1., 4.1., 5.1., 5.2., 6.4. un 8. punktā.
   4.   Ne vēlāk kā 30 darba dienu laikā pēc dienas, kad atbildīgajai oficiālajai iestādei radušās aizdomas par kaitīgā organisma parādīšanos, kā minēts Direktīvas 2000/29/EK 16. panta 2. punkta pirmajā daļā, dalībvalstis iesniedz paziņojumu, kurā ietverta informācija, kas norādīta tajos pielikuma punktos, kuri nav minēti šā panta 3. punktā.
   5.   Dalībvalstis atjaunina 1. līdz 4. punktā minētos paziņojumus, tiklīdz tās saņem vai pārbauda jaunu būtisku informāciju vai tiklīdz tās ir veikušas jaunus pasākumus.
   3. pants
   Adresāti
   Šis lēmums ir adresēts dalībvalstīm.
   
      Briselē, 2014. gada 15. decembrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 169, 10.7.2000., 1. lpp.
   
   
      PIELIKUMS
      1. PANTĀ MINĒTO PAZIŅOJUMU SATURS
      1.   Vispārīga informācija par paziņojumu.
      
               
                  1.1.
               
               
                  Nosaukums. Norāde par attiecīgā kaitīgā organisma zinātnisko nosaukumu, atrašanās vietu un par to, vai kaitīgais organisms ir vai nav konstatēts pirmo reizi. Zinātniskais nosaukums ir viens no šiem:
                  
                              a)
                           
                           
                              kaitīgā organisma zinātniskais nosaukums, kā minēts Direktīvā 2000/29/EK vai kā norādīts pasākumos, kas pieņemti atbilstoši minētās direktīvas 16. panta 3. punktam, tostarp attiecīgā gadījumā tā patotips; vai
                           
                        
                              b)
                           
                           
                              ja a) punkts nav piemērojams, zinātniskais nosaukums, ko apstiprinājusi starptautiska organizācija, tostarp patotips un attiecīgās organizācijas nosaukums; vai
                           
                        
                              c)
                           
                           
                              ja nav piemērojams ne a), ne b) punkts, norāda zinātnisko nosaukumu no visuzticamākā informācijas avota, atsaucoties uz šo avotu.
                           
                        Iespējams iesniegt paskaidrojumus.
               
            
               
                  1.2.
               
               
                  Kopsavilkums. Iesniedz 3. līdz 7. punktā norādītās informācijas kopsavilkumu.
               
            
               
                  1.3.
               
               
                  Norāda vienu no šiem elementiem: 1) daļējs paziņojums saskaņā ar 2. panta 1. vai 3. punktu; 2) paziņojums saskaņā ar 2. panta 2. vai 4. punktu; 3) atjaunināts paziņojums saskaņā ar 2. panta 5. punktu; 4) nobeiguma piezīme, kurā norāda, ka veiktie pasākumi ir pabeigti, un pamatojumu.
               
            2.   Informācija par vienoto iestādi un atbildīgajām personām.
      
               
                  2.1.
               
               
                  Direktīvas 2000/29/EK 1. panta 4. punktā minētās vienotās iestādes nosaukums, kura iesniedz paziņojumu (turpmāk “vienotā iestāde”). Vārdi “Paziņojums no”, kam seko vienotās iestādes nosaukums un šīs iestādes dalībvalsts.
               
            
               
                  2.2.
               
               
                  Oficiālā kontaktpersona vienotajā iestādē. Norāda tās personas vārdu, uzvārdu, tālruņa numuru un e-pasta adresi, kuru vienotā iestāde ir norādījusi kā oficiālo kontaktpersonu saistībā ar attiecīgo paziņojumu. Ja ir minētas vairākas personas, norāda iemeslus.
               
            3.   Kaitīgo organismu klātbūtnes vieta.
      
               
                  3.1.
               
               
                  Pēc iespējas detalizētāk norāda attiecīgā kaitīgā organisma klātbūtnes vietu, attiecīgā gadījumā minot vismaz administratīvo reģionu (piemēram, pašvaldību, pilsētu, provinci).
               
            
               
                  3.2.
               
               
                  Papildus 3.1. punktā minētajai informācijai iesniedz attiecīgās vietas karti(-es). Piezīmju veidā iesniedz informāciju par robežām, un iespējams norādīt Eurostat teritoriālo vienību nomenklatūru (NUTS) vai ģeogrāfiskos kodus (Geocodes), aerofotouzņēmumus vai GPS pamatkoordinātes.
               
            4.   Informācija par paziņojuma iemeslu un kaitīgo organismu statusu teritorijā un attiecīgajā dalībvalstī.
      
               
                  4.1.
               
               
                  Norāda vienu no šīm iespējām: 1) kad pirmoreiz apstiprināta kaitīgā organisma klātbūtne vai radušās aizdomas par tā klātbūtni attiecīgās dalībvalsts teritorijā; 2) kad apstiprināta kaitīgā organisma parādīšanās vai radušās aizdomas par tā parādīšanos attiecīgās dalībvalsts teritorijas daļā, kurā tā klātbūtne iepriekš nebija konstatēta. Izvēloties 2. iespēju, attiecīgā gadījumā norāda, ka kaitīgais organisms ir konstatēts attiecīgās dalībvalsts teritorijas daļā, kurā šis kaitīgais organisms iepriekš ir bijis, bet izskausts.
               
            
               
                  4.2.
               
               
                  Tās teritorijas kaitīgo organismu statuss, kurā kaitīgais organisms ir konstatēts, pēc oficiāla apstiprinājuma. Ar paskaidrojumu norāda vienu vai vairākas no šīm iespējām: 1) sastopams: visās attiecīgās teritorijas daļās; 2) sastopams: tikai konkrētās attiecīgās teritorijas daļās; 3) sastopams: konkrētās attiecīgās teritorijas daļās, kurās netiek audzēti saimniekaugi; 4) sastopams: tiek izskausts; 5) sastopams: izplatība tiek ierobežota; 6) sastopams: neliela izplatība; 7) nav sastopams: kaitīgais organisms ir bijis konstatēts, bet izskausts; 8) nav sastopams: kaitīgais organisms ir bijis, bet pašreiz nav konstatēts, lai gan nav veikta izskaušana; 9) īslaicīga klātbūtne (nav paredzams, ka kaitīgā organisma klātbūtne izraisīs tā ieviešanos): pasākumi nav nepieciešami; 10) īslaicīga klātbūtne: pasākumi nepieciešami, jāveic uzraudzība; 11) īslaicīga klātbūtne: pasākumi nepieciešami, jāveic izskaušana; 12) cits.
               
            
               
                  4.3.
               
               
                  Kaitīgo organismu statuss attiecīgajā dalībvalstī pirms oficiāli ir apstiprināta kaitīgā organisma klātbūtne vai aizdomas par tā klātbūtni. Ar paskaidrojumu norāda vienu vai vairākas no šīm iespējām: 1) sastopams: visās attiecīgās dalībvalsts daļās; 2) sastopams: tikai dažās attiecīgās dalībvalsts daļās; 3) sastopams: konkrētās attiecīgās dalībvalsts daļās, kurās netiek audzēti saimniekaugi; 4) sastopams: sezonāls; 5) sastopams: tiek izskausts; 6) sastopams: izplatības ierobežošana, ja nav iespējams veikt izskaušanu; 7) sastopams: neliela izplatība; 8) nav sastopams: informācijas par kaitīgajiem organismiem nav; 9) nav sastopams: kaitīgais organisms izskausts; 10) nav sastopams: kaitīgais organisms vairs nav konstatēts, lai gan nav veikta izskaušana; 11) nav sastopams: informācija par kaitīgo organismu nav derīga; 12) nav sastopams: informācija par kaitīgā organisma konstatēšanu nav uzticama; 13) nav sastopams: tikai aizturēts; 14) īslaicīga klātbūtne: pasākumi nav nepieciešami; 15) īslaicīga klātbūtne: pasākumi nepieciešami, jāveic uzraudzība; 16) īslaicīga klātbūtne: pasākumi nepieciešami, jāveic izskaušana; 17) cits.
               
            
               
                  4.4.
               
               
                  Kaitīgo organismu statuss attiecīgajā dalībvalstī pēc tam, kad oficiāli ir apstiprināta kaitīgā organisma klātbūtne. Ar paskaidrojumu norāda vienu vai vairākas no šīm iespējām: 1) sastopams: visās attiecīgās dalībvalsts daļās; 2) sastopams: tikai dažās attiecīgās dalībvalsts daļās; 3) sastopams: konkrētās attiecīgās dalībvalsts daļās, kurās netiek audzēti saimniekaugi; 4) sastopams: sezonāls; 5) sastopams: tiek izskausts; 6) sastopams: izplatības ierobežošana, ja nav iespējams veikt izskaušanu; 7) sastopams: neliela izplatība; 8) nav sastopams: kaitīgais organisms izskausts; 9) nav sastopams: kaitīgais organisms vairs nav konstatēts, lai gan nav veikta izskaušana; 10) nav sastopams: informācija par kaitīgo organismu nav derīga; 11) nav informācija par kaitīgo organismu nav derīga: informācija par kaitīgā organisma konstatēšanu nav uzticama; 12) nav informācija par kaitīgā organisma konstatēšanu nav uzticama: tikai aizturēts; 13) īslaicīga klātbūtne: pasākumi nav nepieciešami; 14) īslaicīga klātbūtne: pasākumi nepieciešami, jāveic uzraudzība; 15) īslaicīga klātbūtne: pasākumi nepieciešami, jāveic izskaušana; 16) cits.
               
            5.   Informācija par kaitīgā organisma konstatēšanu, paraugu ņemšanu, testēšanu un apstiprināšanu.
      
               
                  5.1.
               
               
                  Kaitīgā organisma klātbūtnes vai parādīšanās konstatēšana. Norāda vienu no šīm iespējām: 1) oficiāls apsekojums saistībā ar kaitīgo organismu; 2) apsekojums saistīts ar esošu vai izskaustu kaitīgā organisma uzliesmojumu; 3) visu veidu fitosanitārās pārbaudes; 4) izsekošanas pārbaude saistībā ar attiecīgā kaitīgā organisma konkrēto klātbūtni; 5) oficiāla pārbaude citos nolūkos, nevis fitosanitāros nolūkos; 6) profesionālu operatoru, laboratoriju vai citu personu iesniegta informācija; 7) zinātniska informācija; 8) cits. Iespējams sniegt papildu piezīmes brīva teksta veidā vai pievienot dokumentus. Izvēloties 8. iespēju, jāsniedz precīzāka informācija. Vajadzības gadījumā norāda pārbaudes datumu, pārbaudes metodes aprakstu (tostarp attiecīgā gadījumā sīku informāciju par vizuālajām vai citām pārbaudēm) un īsu aprakstu par vietu, kur notika pārbaude, kā arī šīs pārbaudes rezultātus un attēlus. Izvēloties 3. un 4. iespēju, norāda pārbaudes datumu, pārbaudes metodes aprakstu (tostarp attiecīgā gadījumā sīku informāciju par vizuālajām vai citām pārbaudēm). Var iesniegt īsu aprakstu par vietu, kur notika pārbaude, kā arī šīs pārbaudes rezultātus un attēlus.
               
            
               
                  5.2.
               
               
                  Konstatēšanas datums. Norāda datumu, kad atbildīgā oficiālā iestāde konstatēja kaitīgā organisma klātbūtni vai parādīšanos vai saņēma pirmo informāciju par tā konstatēšanu. Ja kaitīgo organismu ir konstatējusi persona, kas nav atbildīgā oficiālā iestāde, norāda datumu, kad šī persona konstatējusi kaitīgo organismu, un datumu, kad šī persona attiecīgi informējusi atbildīgo oficiālo iestādi.
               
            
               
                  5.3.
               
               
                  Paraugu ņemšana laboratorijas analīzēm. Attiecīgā gadījumā iesniedz informāciju par paraugu ņemšanas procedūru laboratorijas analīzēm, tostarp par datumu, metodi un parauga lielumu. Iespējams pievienot attēlus.
               
            
               
                  5.4.
               
               
                  Laboratorija. Attiecīgā gadījumā norāda tās laboratorijas nosaukumu un adresi, kas ir iesaistīta attiecīgā kaitīgā organisma identificēšanā.
               
            
               
                  5.5.
               
               
                  Diagnostikas metode. Norāda vienu no šīm iespējām: 1) atbilstoši salīdzinošās pārskatīšanas protokolam; 2) cita, norādot attiecīgās metodes specifikācijas. 1. iespējā sniedz skaidru atsauci uz attiecīgo protokolu un attiecīgā gadījumā jebkuras atkāpes no minētā protokola.
               
            
               
                  5.6.
               
               
                  Datums, kad oficiāli apstiprināta kaitīgā organisma identitāte.
               
            6.   Informācija par invadēto teritoriju, uzliesmojuma nopietnību un izcelsmes avotu šajā teritorijā.
      
               
                  6.1.
               
               
                  Invadētās teritorijas lielums un norobežošana. Norāda vienu vai vairākas no šīm iespējām: 1) invadētā platība (m2, ha, km2); 2) invadēto augu skaits (gb.); 3) invadēto augu produktu apjoms (tonnas, m3); 4) GPS pamatkoordinātes vai jebkāds cits īpašs apraksts par invadētās teritorijas norobežošanu. Iespējams iesniegt aptuvenus skaitļus, taču jāsniedz paskaidrojums, kādēļ nav norādīti precīzi skaitļi.
               
            
               
                  6.2.
               
               
                  Invadētās teritorijas un tās apkārtnes raksturojums. Norāda vienu vai vairākas no šīm iespējām:
                  
                              1)
                           
                           
                              Atklāta teritorija – audzēšanas apgabals
                              
                                          1.1)
                                       
                                       
                                          lauks (aramzeme, ganības);
                                       
                                    
                                          1.2)
                                       
                                       
                                          augļu dārzs/vīna dārzs;
                                       
                                    
                                          1.3)
                                       
                                       
                                          kokaudzētava;
                                       
                                    
                                          1.4)
                                       
                                       
                                          mežs.
                                       
                                    
                        
                              2)
                           
                           
                              Atklāta teritorija – citi
                              
                                          2.1)
                                       
                                       
                                          privāts dārzs;
                                       
                                    
                                          2.2)
                                       
                                       
                                          publiskas vietas;
                                       
                                    
                                          2.3)
                                       
                                       
                                          aizsargājama teritorija;
                                       
                                    
                                          2.4)
                                       
                                       
                                          savvaļas augi teritorijās, kas nav aizsargājamas teritorijas;
                                       
                                    
                                          2.5)
                                       
                                       
                                          citi, precizē katru konkrētu gadījumu.
                                       
                                    
                        
                              3)
                           
                           
                              Fiziski slēgti apstākļi
                              
                                          3.1)
                                       
                                       
                                          siltumnīca;
                                       
                                    
                                          3.2)
                                       
                                       
                                          privāta teritorija, izņemot siltumnīcas;
                                       
                                    
                                          3.3)
                                       
                                       
                                          publiska teritorija, izņemot siltumnīcas;
                                       
                                    
                                          3.4)
                                       
                                       
                                          citi; precizē katru konkrētu gadījumu.
                                       
                                    
                        Attiecībā uz katru gadījumu norāda, vai attiecīgā invadēšanās attiecas uz vienu vai vairākiem šādiem elementiem: stādāmajiem augiem, citiem augiem vai augu produktiem.
               
            
               
                  6.3.
               
               
                  Saimniekaugi invadētajā teritorijā un tās apkārtnē. Norāda attiecīgajā teritorijā esošo saimniekaugu zinātnisko nosaukumu saskaņā ar 6.4. punktu. Iespējams sniegt papildu informāciju par saimniekaugu blīvumu teritorijā, minot audzēšanas paņēmienus, dzīvotņu raksturīgās īpašības, vai informāciju par uzņēmīgiem augu produktiem, kas ražoti šajā zonā.
               
            
               
                  6.4.
               
               
                  Invadētie augi, augu produkti un citi objekti. Norāda invadēto saimniekaugu zinātnisko nosaukumu.
                  Iespējams norādīt šķirni un attiecībā uz augu produktiem – preces veidu.
               
            
               
                  6.5.
               
               
                  Attiecīgajā teritorijā sastopamie vektori. Attiecīgā gadījumā norāda vienu no šīm iespējām:
                  
                              a)
                           
                           
                              vektoru zinātniskais nosaukums (vismaz ģints), kā minēts Direktīvā 2000/29/EK vai kā norādīts pasākumos, kas pieņemti atbilstoši minētās direktīvas 16. panta 3. punktam; vai
                           
                        
                              b)
                           
                           
                              ja a) punkts nav piemērojams, zinātniskais nosaukums, ko apstiprinājusi starptautiska organizācija, un attiecīgās organizācijas nosaukums; vai
                           
                        
                              c)
                           
                           
                              ja nav piemērojams ne a), ne b) punkts, norāda zinātnisko nosaukumu no visdrošākā informācijas avota, atsaucoties uz šo avotu.
                           
                        Var norādīt papildu informāciju par vektoru blīvumu vai vektoriem būtiskas augu īpašības.
               
            
               
                  6.6.
               
               
                  Uzliesmojuma nopietnība. Invāzijas pašreizējā apmēra, simptomu un nodarītā kaitējuma apraksts un, ja nepieciešams, iekļauj prognozes, tiklīdz šī informācija ir pieejama.
               
            
               
                  6.7.
               
               
                  Uzliesmojuma avots. Attiecīgā gadījumā norāda kaitīgā organisma apstiprināto izplatības ceļu teritorijā vai iespējamo izplatības ceļu, kas vēl nav apstiprināts. Iespējams pievienot informāciju par kaitīgā organisma apstiprināto vai iespējamo izcelsmi.
               
            7.   Oficiālie fitosanitārie pasākumi.
      
               
                  7.1.
               
               
                  Oficiālo fitosanitāro pasākumu pieņemšana. Norāda vienu no šīm iespējām un paskaidrojumus: 1) ir veikti oficiālie fitosanitārie pasākumi – ķīmiska, bioloģiska vai fiziska apstrāde; 2) ir veikti oficiālie fitosanitārie pasākumi, izņemot ķīmisku, bioloģisku vai fizisku apstrādi; 3) oficiālie fitosanitārie pasākumi tiks veikti; 4) vēl nav pieņemts lēmums, vai tiks veikti oficiālie fitosanitārie pasākumi; 5) oficiālie fitosanitārie pasākumi netiek veikti. Ja izveido norobežoto teritoriju, 1., 2. un 3. iespējā norāda, vai šie pasākumi tiek veikti šajā teritorijā vai ārpus tās. 5. iespējā norāda iemeslu, kādēļ netiek veikti oficiālie fitosanitārie pasākumi.
               
            
               
                  7.2.
               
               
                  Oficiālo fitosanitāro pasākumu pieņemšanas datums. Pagaidu pasākumu gadījumā norāda to paredzamo ilgumu.
               
            
               
                  7.3.
               
               
                  Tā apgabala norādīšana, kurā piemēro oficiālos fitosanitāros pasākumus. Norāda metodi, kas izmantota, lai noteiktu apgabalu, kurā piemēro oficiālos fitosanitāros pasākumus. Ja ir veikti apsekojumi, norāda šo apsekojumu rezultātus.
               
            
               
                  7.4.
               
               
                  Oficiālo fitosanitāro pasākumu mērķis. Norāda vienu no šīm iespējām: 1) izskaušana; 2) izplatības ierobežošana, ja izskaušana nav iespējama.
               
            
               
                  7.5.
               
               
                  Pasākumi, kas skar preču apriti. Norāda vienu no šīm iespējām: 1) pasākumi skar preču importu vai apriti Savienībā; 2) pasākumi neskar preču importu vai apriti Savienībā; Izvēloties 1. iespēju, jāsniedz pasākumu apraksts.
               
            
               
                  7.6.
               
               
                  Īpaši apsekojumi. Ja oficiālo fitosanitāro pasākumu ietvaros tiek veikti apsekojumi, norāda to metodoloģiju, ilgumu un apmēru.
               
            8.   Kaitīgo organismu riska analīze/novērtējums. Norāda vienu no šīm iespējām: 1) kaitīgo organismu riska analīze nav nepieciešama (kaitīgais organisms ir iekļauts Direktīvas 2000/29/EK I vai II pielikumā vai attiecībā uz to veic pasākumus, kas pieņemti atbilstoši minētās direktīvas 16. panta 3. punktam); 2) kaitīgo organismu riska analīze vai provizoriska kaitīgo organismu riska analīze tiek izstrādāta; 3) provizoriska kaitīgo organismu riska analīze ir; 4) kaitīgo organismu riska analīze ir. Izvēloties 3. un 4. iespēju, norāda galveno rezultātu aprakstu un pievieno attiecīgo kaitīgo organismu riska analīzi vai norādi uz avotu, kur šī analīze atrodama.
      9.   Saites uz attiecīgajām tīmekļa vietnēm, citi informācijas avoti.
      10.   Dalībvalstis var lūgt Komisiju iesniegt Eiropas un Vidusjūras valstu augu aizsardzības organizācijai informāciju par vienu vai vairākiem elementiem, kas norādīti 1.1., 1.3., 3.1., 4.1. līdz 4.4., 5.1. līdz 5.6., 6.1. līdz 6.7., 7.1. līdz 7.6. punktā un 8. punktā.